רועי כפרי

רועי כפרי (נולד ב-12 בנובמבר 1985) הוא קומיקאי, סטנדאפיסט, שחקן, זמר, מוזיקאי, פרסומאי, במאי, ויוצר ישראלי. יוצר בעיקר סרטונים פופולריים ברשת האינטרנט. יצר את הסדרה ניצה ולחם יחד עם ניב מג'ר, פרויקטים מוזיקליים כמו "שירי מרפסת" עם טל טירנגל ואת סדרת הרשת "חתולונובלה". במהלך השנים יצר כפרי סרטונים ופרסומות, בארץ ובחו״ל, בחלקם גם שיחק והפיק את המוזיקה, את רובם כתב יחד עם שותפו (וחבר ילדותו) גון בן ארי, איתו עובד בימים אלו על סדרה קומית בשם ״יקומות״ עבור ״כאן 11״. כפרי נולד ב-1985 במושב נהלל. שירת כצלם צבאי. בעת שירותו הצבאי, צילם את הסרטון "חולה בראש", שבו תיעד את עצמו בחממה נטושה, והעלה אותו לאינטרנט. הסרטון, שצבר מעל ל-50,000 צפיות, היה הצלחתו הראשונה של כפרי באינטרנט. לאחר שחרורו מצה"ל, החל לעבוד כעורך וידאו באתר Flix, בעקבות כך שגל רז, ממייסדי האתר, נתקל בסרטון. במהלך עבודתו ב-Flix פגש את ניב מג'ר, והם החלו לצלם יחד מערכונים בשם "ניצה ולחם". המערכונים זכו להצלחה ברשת, וכונו במגזין טיים אאוט תל אביב "סנדקי ההומור ברשת הישראלית". בסדרה השתתפו בתפקידי אורח הסופר מאיר שלו, הקומיקאים אסי כהן וטל פרידמן, הזמרים שימי תבורי ושלמה גרוניך ואחרים. במסגרת עבודתו ב-Flix יצר כפרי את סדרת הרשת "חתולונובלה" שזכתה אף היא להצלחה. בסדרה מדבב כפרי סרטוני חתולים מהרשת ויוצר מהם מערכונים המשלבים אלמנטים של טלנובלה, סרטי בורקס וקומדיה שחורה. לסדרה 29 פרקים שזכו, כל אחד, למאות אלפי צפיות. בסדרה השתתפו גם בין היתר ניב מג'ר, משה פרסטר ואסי כהן כמדבבים. בשנת 2012 שיתף פעולה עם הבמאי וניה הימן ביצירת פרסומת רשת לפפסי מקס בכיכובו, אשר זכתה למאות אלפי צפיות. בהמשך יצר יחד עם טל טירנגל קליפ לשיר "כן ניגשתי לעידו" תחת השם "שירי מרפסת" והחלו להופיע ברחבי ישראל. השניים יצרו גם פרסומת לאפליקציה ישראלית בכיכובה של בר רפאלי, אשר צבר מעל חצי מיליון צפיות. בשנת 2013 שידרה ארץ נהדרת את סדרת המערכונים "בקיצור" שיצר עם וניה הימן, בהתבסס על התוכנית הצרפתית Bref (אנ'). בסדרה שלושה עשר פרקים בני שתי דקות. במהלך שנת 2013 ביים עבור משרד הבריאות קמפיין לעידוד שימוש באמצעי מניעה - "מפסיקים לקיים יחסי מין". בסרטון השתתפו ניב מג'ר ומני פאר. בשנת 2013 החל לעבוד בחברת "אינטרלוד" שבניו יורק, ולצורך כך התגורר בברוקלין למשך שלוש שנים. בשנת 2013 העלה סרטון לערוץ היוטיוב שלו אחרי שתיעד במשך כמה שנים את אחיינית שלו ליאור. הסרטון זכה להצלחה רבה והגיע למעל למיליון צפיות. כפרי יצר מספר סרטונים אישיים שזכו להצלחה ויראלית, כדוגמת "שיהיה להם כיף במדינה שלהם" שהכין לחתונת אחותו בהשתתפות אחייניתו בת הארבע הילי לאחר נישואיו הכין סרטון המסכם את ירח הדבש - "Eight Honeymoon Moments". ב-2016 ביים את הגרסה האינטראקטיבית לפרסומת הסופרבול המשותפת של קוקה-קולה ומארוול קומיקס. באותה שנה יצר פינה נוספת לתוכנית "ארץ נהדרת" בשם "קלטת הילדים של רועי ונח" בהשתתפות בנו נח, ובהפקתם המוזיקלית של עמרי אנגל, עידו מימון ואיציק פצצתי. ב-2016 הוציא לאור אלבום אלקטרוני קצר (EP) בשם "Tinoyke" בשותפות עם יוצר הרשת עמרי אנגל. ב-2018 התארח במערכון "מורה פרטי" בסדרת המערכונים על הטורטלים בארץ נהדרת, ובאולפן התוכנית טלוויזיה מהעתיד. בשנים 2016–2019 ביים, כתב ושיחק בסדרת פרסומות בת 11 פרקים למילקי של שטראוס גרופ. פרסומות אלה זכו למיליוני צפיות ביוטיוב. ב-8 באוגוסט של אותה שנה הוציאו כפרי עם טל טירנגל את האלבום "שירי מרפסת", שמכיל שירים ששרו וביצעו כצמד "שירי מרפסת" לאורך השנים. ביוני 2020 ביים וערך פרסומת עבור קסטרו מודל בכיכובם של רותם סלע, ריף נאמן ויהונתן מרגי, באפריקה. סרטון זה ספג ביקורת בעקבות האשמות בגזענות. בספטמבר 2020 התארח בשיר "אני אדם פשוט" של האחים מיכאל וישי סוויסה במסגרת פרויקט "צו השעה", והחל ליצור מקבץ פרסומות לארכיון הסרטים הישראלי. בנובמבר 2020 התארח בשיר "אח שלנו מתגרש" של הלהקה "ערוץ הכיבוד". בדצמבר 2020 ביים וכתב חמש פרסומות לחברת הביטוח "ליברה". באפריל 2021 היה מועמד לפרס "שחקן המשנה הטוב ביותר בסדרה קומית" על התפקיד ששיחק בעונה השנייה של "ככה זה" של דנה מודן ואסי כהן. במאי 2021 ביים קמפיין למרכז האקדמי פרס. ביוני 2021 ביים וקריין פרסומת לגלידת נסטלה בכיכובו של יהונתן מרגי. ביוני 2022 הוציא "אי.פי. חתונות", שלושה שירים שכתב לשלוש חתונות שונות, בהפקה מוזיקלית משותפת עם ישי סוויסה. במאי 2022 הוציא יחד עם אורי שוחט את השיר "בוא נביא את זה" כחלק מאלבומו של שוחט, "שוחטודה". בדצמבר 2022 הוציא סינגל וקליפ לשיר "מה נעשה?" מתוך האלבום "Just Numbers" של להקת "3421", בו הוא מתארח. בינואר 2023 הוציא את השיר "צ'יל", שכתב עם גון בן ארי והופק על ידי עמרי בר ומתן אגוזי. כפרי נשוי לסיגל ואב לשלושה ילדים. בן דודה של אימו הוא הסופר והפובלציסט מאיר שלו, ודודו הוא חבר הכנסת רם בן ברק. בשנת 2021, לאחר 18 שנות מגורים בתל אביב-יפו, וכן שלוש שנים בברוקלין, חזר עם משפחתו למושב ילדותו, נהלל. 2007 - ניצה ולחם (סדרת רשת) 2011 - חתולונובלה (סדרת רשת) 2011 - שיהיה להם כיף במדינה שלהם 2012 - Eight Honeymoon Moments 2012 - כן ניגשתי לעידו (עם וניה הימן וטל טירנגל) 2013 - תור ליאור 2013 - האמת שנפגעתי (ניצה ולחם מארחים את אסי כהן) 2014 - ריב קשה ממש (עם איתי זבולון) 2015 - ריב קשה ממש (עם דאנה איבגי) 2015 - קפטן פינחס 2015 - קרפדיטו (עם גון בן ארי) 2015 - אף אוזן גרוניך (ניצה ולחם מארחים את שלמה גרוניך) 2022 - "יקומות" שני פרקי פילוט לכאן דיגיטל, עם גון בן ארי תחת כאן 11) 2023 - מביים לארץ נהדרת קליפ של ערוץ הכיבוד, לשיר ״ראש בצה״ 2010 - אגד - משחק אינטראקטיבי (עם ניב מג'ר) 2012 - פפסי מקס ביטבוקס 2012 - מיי צ'ק עם בר רפאלי 2012 - משרד הבריאות: מפסיקים לקיים יחסי מין 2013 - סרטון תעמולה בבחירות לכנסת ה-19: עוד רגע והכול מתפוצץ 2013 - סדרת פרסומות לאפליקציה Yevvo 2015 - סרטון תעמולה נגד נתניהו בבחירות לכנסת ה-20: "תודה, שלום." (עם וניה הימן) 2016 - גרסה אינטראקטיבית לפרסומת הסופרבול המשותפת של קוקה-קולה ומארוול קומיקס 2016–2019 - סדרת פרסומות בת 11 פרקים למילקי 2019 - פרסומת לעידוד הצבעה לקראת בחירות 2019 2020 - בימוי פרסומת לקסטרו מודל באפריקה, בכיכובם של רותם סלע, יהונתן מרגי וריף נאמן. 2020 - בימוי סדרת פרסומות לחברת הביטוח "ליברה", בכיכובו של תומר קאפון 2021 - סדרת פרסומות לארכיון החדש של סינמטק ירושלים 2021 - סדרת פרסומות למרכז האקדמי פרס 2021 - פרסומת לגלידת קראנצ' בכיכובו של מרגי 2021 - סרטון גיוס לחברת ארטליסט 2022 - פרסומת לחיתולים בסופר פארם 2012 - פינה של ניצה ולחם בקומדי סנטרל 2013 - בקיצור - פינה בארץ נהדרת 2016 - קלטת הילדים של רועי ונח - פינה בארץ נהדרת 2018 - "מורה פרטי" - טורטלים - פינה בארץ נהדרת 2018 - אורח בתוכנית "טלוויזיה מהעתיד" 2019 - אורח בסדרה "הכל תום" 2020 - אורח בסדרה "ככה זה - עונה 2" 2023 - שירי מרפסת מתאחרים בתוכנית הטלוויזיה ״קארפול קריוקי״ של אודי כגן בערוץ כאן 11 2023 - מביים לארץ נהדרת קליפ של ערוץ הכיבוד, לשיר ״ראש בצה״ 2011 - Acowpella Beatbox 2012 - מופע "שירי מרפסת" עם טל טירנגל 2012 - פתאום היא קמה 2016 - קלטת הילדים של רועי ונח 2016 - Tinoyke - EP עם עמרי אנגל 2017 - אלבום פסקול למילקי, הכולל את השיר "בא להנמיך" 2019 - אלבום שירי מרפסת 2020 - מתארח ב-"אני אדם פשוט" עם ישי סוויסה ומיכאל סוויסה במסגרת מיזם צו השעה 2020 - מתארח ב-"אח שלנו מתגרש" של ערוץ הכיבוד 2022 - מתארח באלבום של אורי שוחט "שוחטודה" עם השיר "בוא נביא את זה" 2022 - "אי.פי. חתונות" - שלושה שירים שכתב לשלוש חתונות שונות. בהפקה מוזיקלית משותפת עם ישי סוויסה 2022 - השיר "בוא נביא את זה" כחלק מהאלבום של אורי שוחט "שוחטודה" 2022 - הוציא סינגל וקליפ לשיר "מה נעשה?" מתוך האלבום Just Numbers של להקת 3421, בו רועי מתארח 2023 - שיר סולו "צ'יל" שכתב עם גון בן ארי והופק על ידי עמרי בר ומתן אגוזי עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023 אתר האינטרנט הרשמי של רועי כפרי רועי כפרי, ברשת החברתית פייסבוק רועי כפרי, ברשת החברתית אקס (טוויטר) רועי כפרי, ברשת החברתית אינסטגרם רועי כפרי, במסד הנתונים הקולנועיים IMDb (באנגלית) רועי כפרי, באתר אפל מיוזיק (באנגלית) רועי כפרי, באתר ספוטיפיי רועי כפרי, באתר דיזר רועי כפרי, באתר בנדקמפ עמוד היוטיוב של רועי כפרי נעמי דרום, האיש הויראלי ביותר בישראל, באתר הארץ, 19 בדצמבר 2012 רענן שקד, כפרי עליהם, באתר "ידיעות אחרונות", 13 בספטמבר 2016 נועה הרשקוביץ‏, ראיון עם ניב מג'ר ורועי כפרי לכבוד הסרטון החדש והמצליח של "ניצה ולחם", באתר וואלה, 8 במאי 2013 מיכאל כהן, "זה ויראלי", במגזין טיים אאוט תל אביב, 17 באוקטובר 2010 מבריק: אסי כהן במערכון של ניצה ולחם. צפו, באתר וואלה, 18 באוגוסט 2013 נעמי דרום, האיש הויראלי ביותר בישראל, באתר הארץ, 19 בדצמבר 2012 לילך וולך‏, סרטון הרשת "מפסיקים לקיים" הוא קריאת שטח מוצלחת של הלפ"מ, באתר וואלה, 3 בדצמבר 2012 דרור לרמן, ‏מלך הנונסנס פותח את הלב בראיון "רציני", באתר ‏מאקו‏, 16 במרץ 2016 רועי כפרי, באתר מאה האנשים המשפיעים בקיצור, קאמבק: רועי כפרי חוזר ל"ארץ נהדרת", באתר ‏מאקו‏, 18 בפברואר 2016 Kafri, Roy (2020-06-01), NOT A SAFARI CAMPAIGN, נבדק ב-2022-03-22 איתי יעקב, במאי הפרסומת של קסטרו: "לא הייתי מספיק רגיש לעניין הגזענות", באתר Xnet‏, 7 ביוני 2020 Roy Kafri on Instagram: "אהבתי מאוד את דסי (מאיר שלו)..., באתר Instagram (באנגלית)